《思杜亭》
宋代·姜仲谦

十里松阴古道场，一亭还复枕潇湘。诗翁至死忧唐室，野客于今吊耒阳。

窗户云生山雨集，岩溪花发晓风香。不唯临眺添惆怅，自是年来鬓已霜。

作者简介：姜仲谦，字光彦，号松庵，淄州（今山东淄博）人（《瀛奎律髓》卷三五）。徽宗宣和三年（一一二一）知济南府。高宗建炎二年（一一二八），除两浙转运副使，移广南西路。迁湖北转运使（同上书卷三八）。四年，知建康府。今录诗四首。